પાંજરાવાળી ગાડી જ્યારે શિકારની શોધમાં ફરતાં પ્રાણીઓના વિસ્તારમાંથી પસાર થાય ત્યારે એ અનુભવ અને દ્રષ્ય ખાસા ભયાવહ હોય છે. ઘણીવાર પ્રાણીઓ ગાડી પર ચડી જઇ અંદર રહેલ મુસાફરો સુધી પહોંચવાનો પ્રયત્ન પણ કરે છે. જો કે, આ ઝૂમાં મુસાફરોની સુરક્ષાનું પૂરું ધ્યાન રાખવામાં આવે છે. ગમે તેટલું શક્તિશાળી પ્રાણી પણ પાંજરાવાળી ગાડીમાં એક બાકોરું પણ પાડી શકતું નથી. ટૂંકમાં, જંગલમાં પ્રાણીઓ વચ્ચે રહેવાનો સંપૂર્ણ અનુભવ તમને આ ઝૂમાં મળે છે અને તે પણ પૂરી સુરક્ષા સાથે.